Reisija

Reisija on Maailma Turismiorganisatsiooni järgi isik, kes liigub väljapoole oma tavapärast elukeskkonda puhkuse, töö või mõne muu eesmärgi nimel, näiteks sõprade või tuttavate külastamine, palverännak vms.

Sõna reisija tuleneb sõnast reisimine, mis tähendab liikumist eri geograafiliste asukohtade vahel nii koduriigi siseselt kui ka koduriigi väliselt ning sihtkohas viibitakse vähem kui üks kalendriaasta. Eesti mitmekeelne terminibaas defineerib reisijat kui tollipiiri seaduslikult ületavat füüsilist isikut, sõltumata tollipiiri ületamise eesmärgist.

Maailma Turismiorganisatsioon kategoriseerib reisijad külastajateks ja turistideks:
 Külastaja viibib sihtkohas  vähem kui 24 tundi, teda saab nimetada ühe päeva külastajaks või ekskursandiks.
 Turist on isik, kes viibib sihtkohas vähemalt ühe ööpäeva ning kasutab selleks kohalikku majutusteenust.

Turismiorganisatsioon (2009) klassifitseerib turistid omakorda kolme erinevasse tüüpi: 
 Siseturist, kes reisib koduriigi piires, kuid viibib väljaspool tavapärast elukeskkonda.
 Sisse rändav turist on isik, kes tuleb riiki, mille kodakondsust tal ei ole.
 Väljarändav turist on isik, kes liigub väljapoole oma koduriigipiire.

Vaata ka
Reisimine

Viited

Turism
Reisimine